BIG BREAKING : ರಾಜ್ಯ ವಿಧಾನಮಂಡಲದ ಅಧಿವೇಶನ ಗುರುವಾರಕ್ಕೆ ಲಾಸ್ಟ್ : ಕಲಾಪ ಸಮಿತಿ ಸಭೆಯಲ್ಲಿ ಸರ್ಕಾರದ ನಿರ್ಧಾರ ಬೆಂಗಳೂರು : ರಾಜ್ಯದ ಹದಿನೈದನೇ ವಿಧಾನಸಭೆಯ ಎಂಟನೇ ಅಧಿವೇಶನವನ್ನು ಡಿಸೆಂಬರ್ 7ರಿಂದ ಆರಂಭಿಸಿ, ಡಿಸೆಂಬರ್ 15ರವರೆಗೆ ನಡೆಸಲು ನಿರ್ಧರಿಸಲಾಗಿತ್ತು. ಡಿಸೆಂಬರ್ 7ರಂದು ರಾಜ್ಯ ಉಭಯ ಸದನಗಳ ಕಲಾಪ ಕೂಡ ಆರಂಭಗೊಂಡಿತ್ತು. ಆದ್ರೇ ರಾಜ್ಯದ ಗ್ರಾಮ ಪಂಚಾಯಿತಿಗಳ ಸಾರ್ವತ್ರಿಕ ಚುನಾವಣೆಯ ಹಿನ್ನಲೆಯಲ್ಲಿ ಡಿಸೆಂಬರ್ 15ಕ್ಕೆ ಮುಕ್ತಾಯಗೊಳ್ಳಬೇಕಿದ್ದಂತ ಅಧಿವೇಶನವನ್ನು ಡಿಸೆಂಬರ್ 10ಕ್ಕೆ ಮುಕ್ತಾಯಗೊಳಿಸಲು ಕಲಾಪ ಸಮಿತಿ ಸಭೆಯಲ್ಲಿ ರಾಜ್ಯ ಸರ್ಕಾರ ನಿರ್ಧಾರ ಕೈಗೊಂಡಿದೆ. ಇಂದು ಗ್ರಾಮ ಪಂಚಾಯ್ತಿ ಚುನಾವಣೆಯ ಹಿನ್ನಲೆಯಲ್ಲಿ ಕರ್ನಾಟಕ ವಿಧಾನ ಮಂಡಲದ ಅಧಿವೇಶನವನ್ನು ನಿರ್ಧರಿಸಿದಂತೆ ನಡೆಸುವುದೇ ಅಥವಾ ಕೊನೆಗೊಳಿಸುವುದೇ ಎನ್ನುವ ಕುರಿತಂತೆ ಸಭಎ ನಡೆಸಿ, ಚರ್ಚಿಸಲಾಯಿತು. ಇಂತಹ ಕಲಾಪ ಸಮಿತಿ ಸಭೆಯಲ್ಲಿ ಡಿಸೆಂಬರ್ 15ರವರೆಗೆ ನಿರ್ಧರಿಸಲಾಗಿದ್ದಂತ ರಾಜ್ಯದ ಉಭಯ ಸದನಗಳ ಕಲಾಪವನ್ನು ಡಿಸೆಂಬರ್ 10ರ ಗುರುವಾರದಂದು ಮುಕ್ತಾಯಗೊಳಿಸಲು ತೀರ್ಮಾನ ಕೈಗೊಳ್ಳಲಾಗಿದೆ. ಈ ಹಿನ್ನಲೆಯಲ್ಲಿ ಇನ್ನೆರಡು ದಿನಗಳಲ್ಲಿಯೇ ರಾಜ್ಯದ ವಿಧಾನಮಂಡಲದ ಅಧಿವೇಶನ ಮುಕ್ತಾಯಗೊಳ್ಳಲಿದೆ. ಈ ಮೂಲಕ ಡಿಸೆಂಬರ್ 15ರವರೆಗೆ ನಿಗದಿಯಾಗಿದ್ದಂತ ರಾಜ್ಯದ ಚಳಿಗಾಲದ ವಿಧಾನ ಮಂಡಲದ ಅಧಿವೇಶನವು, ಡಿಸೆಂಬರ್ 10ಕ್ಕೆ ಎರಡು ದಿನಗಳ ಮೊದಲೇ ಕೊನೆಗೊಳ್ಳಲಿದೆ.